

**Мұнайлы аудандық мәслихатының "Азаматтардың жекелеген санаттарына әлеуметтік төлемді тағайындау және көрсету туралы" 2007 жылғы 11 қазандағы N 2/25 шешіміне толықтырулар енгізу туралы**

***Күшін жойған***

Маңғыстау облысы Мұнайлы аудандық мәслихатының 2008 жылғы 20 ақпандағы N 4/52 шешімі. Маңғыстау облысының Әділет департаментінде 2008 жылғы 20 наурызда N 2006 тіркелді. Күші жойылды - Мұнайлы аудандық мәслихатының 2010 жылғы 27 шілдедегі № 27/276 шешімімен

      Ескерту. Күші жойылды - Мұнайлы аудандық мәслихатының 2010.07.27 № 27/276 шешімімен.

      Қазақстан Республикасының Бюджет кодексіне,Қазақстан Республикасының 2001 жылғы 23 қаңтардағы " Қазақстан Республикасындағы жергілікті мемлекеттік басқару туралы ", Қазақстан Республикасының 1995 жылғы 28 сәуірдегі " Ұлы Отан соғысының қатысушылары мен мүгедектеріне және соларға теңестірілген адамдарға берілетін жеңілдіктер мен оларды әлеуметтік қорғау туралы " және Қазақстан Республикасының 2005 жылғы 13 сәуірдегі " Қазақстан Республикасында мүгедектерді әлеуметтік қорғау туралы " Заңдарына сәйкес, аудандық мәслихат **ШЕШІМ ЕТТІ** :

      1. "Азаматтардың жекелеген санаттарына әлеуметтік төлемдерді тағайындау және көрсету туралы" аудандық мәслихаттың 2007 жылғы 11 қазандағы N 2/25 шешіміне, (N 1985 тіркелген, "Маңғыстау" газетінде 2007 жылғы 29 қарашадағы N 198-199 санында жарияланған) мынадай толықтырулар енгізілсін:

      көрсетілген шешіммен бекітілген 1-ші қосымша кестесінің 4-ші реттік нөмірінің 1-ші бағаны мынадай редакциямен: Ұлы Отан соғысының Жеңіс күніне (9 мамыр);

      2-ші бағаны мынадай редакциямен: Ұлы Отан соғысының ардагерлері мен мүгедектері; Ұлы Отан соғысы жылдарында тылдағы жанқиярлық еңбегі мен мінсіз әскери қызметі үшін бұрынғы Кеңестік Социалистік Республикалар Одағының ордендерімен, медальдерімен марапатталған тұлғалар; 1941 жылдың 22 маусымы мен 1945 жылдың 9 мамыры аралығында кем дегенде 6 ай тылда жасаған жұмысы туралы мұрағаттан анықтамасы немесе еңбек кітапшасында жазбасы бар тыл еңбеккерлеріне; Ұлы Отан соғысында қаза болған,өлген,хабарсыз кеткен жауынгерлердің екінші рет некеге отырмаған жесірлері; Ленинград қоршауының тұрғындары; Фашистік концлагерлер тұтқындары; Ауған соғысының мүгедектері; Ауған соғысына қатысқан жауынгерлер; Ауған соғысында қайтыс болған жауынгерлердің отбасы; ЧАЭС мүгедектері; ЧАЭС мүгедектеріне теңестірілгендер; ЧАЭС зардабын жоюға қатысушылар сөздерімен толықтырылсын.

      2. Осы шешім ресми жарияланған күннен бастап қолданысқа енгізіледі.

*Сессия төрағасы                               Б.Қайыров*

*Аудандық мәслихат хатшысы                     Б.Назар*

*КЕЛІСІЛДІ*

*"Мұнайлы аудандық жұмыспен*

*қамту және әлеуметтік бағдарламалар*

*бөлімі" мемлекеттік мекемесі бастығы*

*\_\_\_\_\_\_\_\_\_\_\_\_\_\_\_\_ Ж.Тұманбаева*

*"\_\_\_\_" \_\_\_\_\_\_\_\_\_\_\_ 2008 жыл*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК